laion/Wikipedia-Exotic huggingface dataset:
מכון גיאוקרטוגרפיה

מכון גיאוקרטוגרפיה הוא מכון מחקר ישראלי המתמקד במחקרי שוק, סקרי דעת קהל, מחקרי שביעות רצון, מחקרים כלכליים, ותכנון אסטרטגי. המכון נוסד ומנוהל על ידי פרופ' אבי דגני וד"ר רינה דגני, ומתמחה במגוון רחב של פתרונות מחקר וייעוץ שיווקי ואסטרטגי. המכון משתמש בשיטות מחקר מגוונות, כולל סקרים טלפוניים, סקרים אינטרנטיים, ראיונות עומק, קבוצות מיקוד, ומיפוי גיאו-סטטיסטי. מכון גיאוקרטוגרפיה מבצע סקרים ומחקרים עבור גופים פרטיים וציבוריים. בין השאר, הוא מעורב בפרויקטים הקשורים לתחום הנדל"ן, החינוך, הבריאות, ועוד. המכון עוסק בתחומים שונים, ביניהם: מחקרי שוק ופרסום סקרי דעת קהל מחקרי שביעות רצון ותהליכי שירות ומכירה התכנות כלכלית ופוטנציאל שוק תכנון אורבני והתחדשות עירונית מחקרי פארמה ורפואה סגמנטציית לקוחות ומיפוי קהלים אתר האינטרנט הרשמי של מכון גיאוקרטוגרפיה קבוצת גיאוקרטוגרפיה - מרכז הנדל"ן, באתר www.nadlancenter.co.il עופר פטרסבורג, תעודת הצטיינות, באתר www.israelhayom.co.il
ספין (סדרת טלוויזיה)

ספין היא סדרת דרמת נעורים ישראלית שעלתה לשידור ביוני 2024 אותה כתבה מיכל קופר קרן וביים אביעד קידר. הסדרה שודרה גם באיטליה. אמילי (קים אור אזולאי) ואימה (ענת מגן שבו) מתמודדות עם הקושי לאחר שאב המשפחה (חי דוידוב) עזב והקים חיים חדשים בעודן מתמודדות מול משרד הרווחה כדי להישאר מאוחדים. בעוד אמילי מנסה להתקבל למחנה האימונים בברייקינג שיכול לקבוע את עתידה באולימפיאדה יחד עם חבריה בנג'י (סטפן לגר), יונתן (שון אמסלם), ושירה (מיה עברין). במחנה הם מכירים את האויבים החדשים שלהם אדם שריג (מיכאל גבעתי) וליה (אנה סטפני) שבהמשך הופכת לבת זוגו של בנג'י. אמילי "בי גירל טופ" אמסלם (קים אור אזולאי) – רקדנית ברייקינג שמתמודדת עם קושי משפחתי וכלכלי שמעמיד את הקריירה שלה על הכף. לא הצליחה להבחן למחנה האימונים ולכן לא קיבלו אותה ולאחר מכן היא הצליחה להוכיח שהיא טובה וקיבלו אותה והיא אפילו זכתה מקום ראשון במחנה האימונים ונסעה לאולימפיאדה בת זוגו של יונתן מאז שהגיעו למחנה אימונים יש להם המון קשיים בזוגיות לפני שהיא טסה לאולימפיאדה הם נפרדו ולאחר מכן חזרו בסוף העונה שניהם טסים לאולימפיאדה. אחותם הגדולה של סמי ודניאלה. יונתן "בי בוי ביג" אלוש (שון אמסלם) – בן זוגה של אמילי. מאז שהגיעו למחנה אימונים יש להם המון קשיים בזוגיות. לפני שאמילי טסה לאולימפיאדה הם נפרדו, ולאחר מכן חזרו. בסוף העונה שניהם טסים לאולימפיאדה. ליה "בי גירל ספיד" טדסקו (אנה סטפני) – רקדנית ברייקינג, בנג'י מתאהב בה, ונהיית בת זוגו. נפרדה מבנג'י לאחר שראתה אותו עובד עם מנו, אך חוזרת אליו בסוף העונה שהיא מגלה שהוא עוזר למשטרה. אדם "בי בוי אם ג'י" שריג (מיכאל גבעתי) – אלוף הארץ בברייקינג, בנה של הסוכנת המפורסמת בטי שריג. שחצן ויהיר. עבר חרם בעברו, ובעקבות זאת הוא סומך רק על עצמו בענייני הברייקינג. מסכסך בין אמילי ליונתן כדי שיטוס איתה לאולימפיאדה, ושינצח בכך שמרמה בגמר. בסוף העונה אמילי מגלה על מעשיו וחושפת אותו, ולאחר מכן הוא הודח מהגמר. סטיבן קדרון (רון שחר) – מאמן המחנה, מושחת. הוא ובטי עובדים ביחד בשוחד כדי שאדם יגיע לאולימפיאדה. נעצר בסוף הסדרה. עינב (דנה פרידר) – מאמנת המחנה, עוזרת ליונתן להוכיח שסטיבן מושחת. מנו גולן (ישראל אוגלבו) – מאיים על בנג'י ושירה כדי להעביר סמים וסחורה גנובה במשאית של אבא של בנג'י. נעצר על ידי המשטרה בסוף העונה. סמי אמסלם (שון עיסא) – אחיה הצעיר של אמילי ואחיה הגדול של דניאלה. דניאלה אמסלם (נועה בן גיגי) – אחותם הצעירה של אמילי ושל סמי. בנג'י אדסאניה (סטפן לגר) – חבר טוב של אמילי ויונתן. מתאהב בליה והופך לבן זוגה. שירה מאוהבת בו אבל הוא לא מאוהב בה. מנו סוחט אותו. עוזר למשטרה לתפוס את מנו. נהיה זמר מפורסם בזכות השיר שלו "פרומיס" שזכה ל-10 מיליון צפיות. שירה בכר (מיה עברין) – חברה טובה של אמילי ויונתן, מאוהבת בבנג'י. בטי שריג (אפרת בוימלד) – אימו של אדם. סוכנת מפורסמת. היא וסטיבן עובדים ביחד בשוחד כדי שאדם יגיע לאולימפיאדה. נעצרה בסוף הסדרה. שלי אמסלם (ענת מגן שבו) – אימם של אמילי, סמי ודניאלה. מתמודדת עם קושי משפחתי וכלכלי. נדב אמסלם (חי דוידוב) – אביהם של אמילי, סמי ודניאלה, נטש אותם כדי להתחיל חיים חדשים. אורי (גיל וייס) – במאי של קמפיין אמיגוס. מייצג את אדם ואמילי. ספין, במיזם "אישים" לתיעוד היצירה הישראלית
Sheer Heart Attack Tour

Sheer Heart Attack Tour היה סיבוב ההופעות השלישי של להקת הרוק הבריטית קווין, אשר החל ב-30 באוקטובר 1974 והסתיים ב-1 במאי 1975. סיבוב זה נועד לקדם את אלבום האולפן השלישי של הלהקה, Sheer Heart Attack, ובמהלכו הופיעה לראשונה בשוודיה, פינלנד, הולנד, ספרד, קנדה ויפן. הופעות הלהקה ב-19-20 בנובמבר הוקלטו והופצו במארז התקליטורים Box of Tricks שיצא לאור בשנת 1992, ובשנת 2014 הופיעו במהדורה המורחבת של אלבום ההופעה Live in the Rainbow '74. רשימת השירים המוצגת מתארת את הופעת הלהקה בניפון בודוקאן, טוקיו, יפן ב-1 במאי 1975 ואינה מייצגת בהכרח הופעות אחרות שהתקיימו במסגרת סיבוב זה. "Procession" "Now I'm Here" "Ogre Battle" "Great King Rat" "White Queen (As It Began)" "Flick of the Wrist" "Hangman" "Doing All Right" "In the Lap of the Gods" "Killer Queen" "The March of the Black Queen" "Bring Back That Leroy Brown" "Son and Daughter" סולו גיטרה של בריאן מיי "Keep Yourself Alive" "Seven Seas of Rhye" "Stone Cold Crazy" "Liar" "In the Lap of the Gods... Revisited" הדרן 1 "Big Spender" "Modern Times Rock 'n' Roll" "Jailhouse Rock" "Shake, Rattle and Roll" "Be-Bop-A-Lula" "Stupid Cupid" הדרן 2 "See What a Fool I've Been" "God Save the Queen" פרדי מרקיורי - זמרה, פסנתר, תוף מרים, קולות רקע בריאן מיי - גיטרה, קולות רקע, זמרה רוג'ר טיילור - תופים, כלי הקשה, קולות רקע, זמרה ג'ון דיקון - בס, קולות רקע, משולש Queen at Nippon Budokan, Tokyo, Japan, סטליסט, ‏25 בדצמבר 2021 (באנגלית)
מיכאיל סטרוגוביץ'

מיכאיל סטרוגוביץ' (ברוסית: Михаил Соломонович Строгович‏; 29 בספטמבר 1894 - 13 בפברואר 1984) היה משפטן יהודי סובייטי. מיכאיל סטרוגוביץ' נולד בשנת 1894 בסנקט פטרבורג למשפחה יהודית. אביו היה משפטן. בהמשך המשפחה עברה למוסקבה בה סטרוגוביץ' סיים לימודי גימנסיה עם מדליית כסף והחל ללמוד כלכלה ומשפטים במכון למסחר. לאחר סיום הלימודים בשנת 1920 החל לעבוד במערכת המשפטית של המדינה הסובייטית הצעירה ובשנת 1924 התקבל לפרקליטות וכיהן בה במספר תפקידים עד לשנת 1938. במקביל לעבודתו בפרקליטות החל ללמד במוסדות להשכלה גבוהה, לרבות אוניברסיטת מוסקבה (פרופסור משנת 1933 וראש קתדרה), מכון להשתלמויות של עובדי מערכת המשפט, אקדמיה למדעי החברה ליד הוועד המרכזי של המפלגה ועוד. בשנת 1938 סטרוגוביץ' סיים עבודת פוסט-דוקטורט ונבחר כחבר בהתכתבות לאקדמיה למדעים של ברית המועצות. בעקבות כך הוא עזב את הפרקליטות והתרכז בהוראה. בתקופת מלחמת העולם השנייה סטרוגוביץ' היה מלמד באקדמיה משפטית צבאית. בשנת 1949 עם תחילת המאבק נגד קוסמופוליטיות סטרוגוביץ' ואהרן טריינין הוכרזו כמובילי הקו השגוי בלימוד משפטים. הוא סבל מרדיפות ונאלץ לעזוב את רוב תפקידיו. בשנת 1952 הוא החל לעבוד במכון למשפטים של האקדמיה. בשנת 1953 הרדיפות הופסקו. סטרוגוביץ' פעל בתחומים רבים של תאוריה משפטית. הוא כתב מספר ספרי לימוד בתחום יחסי מדינה ומשפטים ולוגיקה. בניגוד למשפטנים סובייטיים אחרים הוא דגל בשיטה האדברסרית וחשיבות של חזקת החפות מפשע. בשנת 1956 הוא כתב ספר בנושא עיוות דין. על פעילותו לסטרוגוביץ' הוענקו מספר עיטורים. סטרוגוביץ' נפטר במוסקבה בשנת 1984. ביוגרפיה (ברוסית)
בורקה (פירושונים)

האם התכוונתם ל... בורקה – לבוש מסורתי איסלמי בורקה (נפת רמאללה ואל-בירה) – כפר פלסטיני המשתייך לנפת רמאללה ואל-בירה בורקה (נפת שכם) – עיירה פלסטינית בנפת שכם אישים: אנדריי בורקה – כדורגלן רומני ברקה (פירושונים) בורק
פראס אחמד בדחי

פראס אחמד בדחי (ערבית: فراس احمد بدحي, נולד ב־28 במאי 1967) הוא ראש עיריית כפר קרע. בדחי נולד וגדל בכפר קרע, בעל תואר ראשון ושני במשפטים מאוניברסיטת בר-אילן, בעל תואר ראשון בארכאולוגיה וספרות עברית מהאוניברסיטה העברית בירושלים. הוא עבד ברשות העתיקות והתקדם עד לתפקיד של מנהל מרחב, ובהמשך כיהן במשך 11 שנים כיועץ המשפטי של רשות העתיקות עד בחירתו לראשות המועצה. בשנת 2018 התמודד בבחירות לראשות הרשות המקומית כפר קרע בהן התמודדו בפועל שמונה מתמודדים. בסיבוב הראשון הוא קיבל 25.15% מהקולות - פחות מראש המועצה הקודם חסן עתאמנה שזכה ב-37.32%. עם זאת, בסיבוב השני גבר על עתאמנה ב־5,600 קולות (52.34%). במהלך כהונתו, במאי 2023, הוכרזה המועצה כעירייה ומעמדו שודרג לראש עירייה. בבחירות שנערכו בפברואר 2024 נבחר לקדנציה שנייה כראש העירייה לאחר שהביס את מחמוד מסאלחה ברוב של 59.73%. הוא ראש הרשות הראשון בתולדות כפר קרע שנבחר לשתי קדנציות רצופות.[דרוש מקור] נשוי למנאל ואב לשלוש בנות ובן. מתגורר בכפר קרע. פראס אחמד בדחי, ברשת החברתית פייסבוק שקד שדה, ‏ההנהגה הפוליטית הערבית מפנה אצבע מאשימה לממשלה: "נשקול פנייה למוסדות בינלאומיים", באתר מעריב אונליין, 3 בספטמבר 2023 דף הפייסבוק של בדחי ניר חסון, המקצוע הזה מושך בעיקר יהודים. אז מה עובר בראש של ארכיאולוגים ערבים?, באתר הארץ, 18 באוקטובר 2022 תוצאות הבחירות באתר נבו ירון דרוקמן, כתבי ynet, מהפכים מפתיעים וקרבות צמודים: התוצאות בבחירות המקומיות, באתר ynet, 29 בפברואר 2024 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12171, התשפ"ד, 10 במרץ 2024
תנועת הסטודנטים האסלאמית של הודו

תנועת הסטונדטים האסלאמית של הודו היא ארגון אסלאמי הודי שהוכרז בידי ממשלת הודו כארגון טרור. תנועת הסטודנטים האסלאמית של הודו הוקמה ב־1977 באליגרה (אנ') שבאוטר פרדש כזרוע סטודנטיאלית של ג'מעת-א-אסלאם הינד (אנ'), ארגון אסאלמי הודי שהוקם לאחר חלוקת הודו. הארגון נועד להחליף את ארגון הסטונדטים הוותיק יותר של הארגון, ארגון הסטונדטים האסלאמי (אנ'), שהוקם ב־1956. הארגון החל להפרד מארגון האם שלו, ג'מעת-א-אסלאם הינד, ב־1981, כשמספר מחבריו הפגינו נגד יאסר ערפאת בעת ביקורו בהודו. חברי הארגון ראו בערפאת כלי שרת בידי המערב, בעוד הג'מעת-א-אסלאם הינד ראה בו מייצג של המאבק הפלסטיני. הארגונים גם נחלקו ביחסם להמהפכה האסלאמית באיראן: תנועת הסטונדטים הביעה תמיכה במהפכה ובמנהיגות האיראנית החדשה, דבר שהביא את הג'מעת-א-אסלאם הינד לפנות לתמיכת הזרוע הסטונדטיאלית הקודמת שלה, ארגון הסטונדטים האסלאמי. היחסים בין תנועת הסטונדטים האסלאמית וארגון הסטונדטים האסאלמי אינם ברורים. יש הרואים בתנועת הסטונדטים פלג של ארגון הסטונדטים, בעוד אחרים רואים בו ארגון מחדש שנועד להחיות את ארגון הסטונדטים. אחרים טוענים כי הארגון כולו נועד לאפשר לחברי ג'מעת-א-אסלאם הינד לבטא עמדות רידקאליות יותר בעוד הארגון נותר מתון יותר. בסביבות 1999 החלה להתארגן סניף מיליטנטי של התנועה. ב־2001, בוועידת התנועה, נקראו חברי הארגון לג'יהאד וליצור תמיכה ציבורית באוסאמה בן לאדן, דבר הנראה כייסוד המוג'האדין ההודי. הארגון הוצא מחוץ לחוק בהודו בספטמבר 2001 עקב קשריו עם אל-קאעדה, הטליבאן, וארגוני טרור נוספים. האיסור חודש מספר פעמים. לאחר חידושו בפברואר 2008 עתרה התנועה לבית המשפט הגבוה בניו דלהי נגד האיסור על פעולתה, ובית המשפט קיבל את העתירה ואישר את פעולתה. משרד הפנים ההודי, האחראי לביטחון הפנים, ערער על ההחלטה לבית המשפט העליון של הודו, שהפך את הפסיקה והשיב את האיסור על התנועה. קודם ההכרזה על הארגון כארגון טרור ב־2001 מנה הארגון 400 עובדים במשרה מלאה בנועדו כאנסאר (עוזרים, חברים), 20,000 תומכים שנודעו כאחוואן (אחים). בנוסף החזיקה הארגון בטריק-א-טולבה-אי-ערביה, שנועד לקשר לתלמידי מדרסות ועולמא. תנועת הסטונדטים התנגדה להינדואיזם, חילוניות, דמוקרטיה ולאומיות. התנועה תומכת בהקמת ח'ליפות אסלאמית ומדגידה את חשיבות האומה והצורך הג'יהאד. Fair, C. Christine (2010). "Students Islamic Movement of India and the Indian Mujahideen: An Assessment". Asia Policy (9): 101–20. JSTOR 24904973. SAYANTAN CHAKRAVARTY, Govt imposes two-year ban on SIMI, outfit unlikely to curtail its violent designs, India Today, ‏14 באוקטובר 2001 Indo-Asian News Service, Court lifts ban on SIMI, home ministry says no setback, India Today, ‏5 באוגוסט 2008
הנרי אשטון (שחקן)

הנרי אשטון (באנגלית: Henry Ashton) הוא שחקן אנגלי. הוא ידוע בתפקידיו בסדרת הפנטזיה "ליידי ג'יין שלי" ובדרמת הנעורים המדריך לרצח לילדות טובות. אשטון גדל בבקינגהמשייר. הוא למד בבית הספר מילפילד מ-2004 עד 2009. הוא הביע עיניין במשחק בצעירותו, אבל היה עבד בעבודות מזדמנות במשך עשור, כולל קמעונאות, אירוח, אופנה ומוזיקה לפני שהחליט להמשיך לעסוק במשחק באופן מקצועי. הוא למד בקונסרבטוריון המלכותי של סקוטלנד, וסיים את לימודיו ב-2022. לפני שסיים את בית הספר לדרמה, אשטון ערך את הופעת הבכורה שלו בסרט העלילתי בסרט הביוגרפי "Creation Stories" משנת 2021. לאחר שסיים את לימודיו, הוא ערך את הופעת הבכורה שלו בטלוויזיה בעונה השביעית של סדרת הפנטזיה זרה בתור סנדי האמונד, ששודרה בשנת 2023. בשנת 2024, אשטון שיחק את סטן דאדלי בסדרת הפנטזיה "ליידי ג'יין שלי" הוא לוהק לתפקיד בשנת 2022. באותה שנה לוהק לתפקיד מקס הייסטינגס בדרמת הנעורים המדריך לרצח לילדות טובות, שניהם עיבודים לרומנים. . בעוד שלאחרון היה גם פרסום בינלאומי בנטפליקס . הנרי אשטון, במסד הנתונים הקולנועיים IMDb (באנגלית) "I TALK TO Henry Ashton". I Talk Telly. 1 ביולי 2024. נבדק ב-9 ביולי 2024. {{cite web}}: (עזרה) "Q&A with OM Henry Ashton". Millfield. 27 ביוני 2024. נבדק ב-9 ביולי 2024. {{cite web}}: (עזרה) Pinheiro, Ariadna (28 ביוני 2024). "Henry Ashton's profile: Who is the star who plays Lord Stan Dudley in My Lady Jane?". Spoiler Bolavip. נבדק ב-9 ביולי 2024. {{cite web}}: (עזרה) Darwish, Meaghan (25 ביולי 2023). "'Outlander': Claire Gets Ready to Send Jamie to Battle in Episode 7 (PHOTOS)". TV Insider. נבדק ב-9 ביולי 2024. {{cite web}}: (עזרה) "Henry Ashton". Monster Voice. נבדק ב-9 ביולי 2024. {{cite web}}: (עזרה) Williams, Max (1 ביולי 2024). "Henry Ashton: "I'm a committed pinky ring guy"". Square Mile. נבדק ב-9 ביולי 2024. {{cite web}}: (עזרה) Petski, Denise (3 בנובמבר 2022). "'My Lady Jane': Amazon Dramedy Series About Brit Monarch Jane Grey Adds 13 To Cast". נבדק ב-9 ביולי 2024. {{cite web}}: (עזרה) Baxter-Wright, Dusty (2 ביולי 2024). "A Good Girl's Guide To Murder cast". נבדק ב-9 ביולי 2024. {{cite web}}: (עזרה) Olivia Emily (ביוני 2024). "Henry Ashton On My Lady Jane & A Good Girl's Guide To Murder". נבדק ב-9 ביולי 2024. {{cite web}}: (עזרה) Ortiz, Andi (27 ביוני 2024). "'My Lady Jane' Cast and Character Guide / Photos". נבדק ב-9 ביולי 2024. {{cite web}}: (עזרה)
חורבת מיעאר

חורבת מיעאר ממוקמת בפאתי ובתוך המושב יעד שבגליל התחתון. המושב יעד הוקם על חורבת מיעאר, בה נתגלו שרידי יישוב שהתקיים באופן רציף החל מהתקופה הרומית הקדומה ועד לתקופת המנדט הבריטי. השרידים במקום מעידים על יישוב יהודי עתיק עד לתקופת המרד הגדול. המידע המוקדם ביותר על אתר ארכאולוגי במקום, היה מוכר כבר משנות הארבעים של המאה שעברה. לקראת הקמת שכונה חדשה ביישוב יעד, נעשה סקר ארכאולוגי שהביא לשתי עונות של חפירות הצלה. הממצאים בחפירות ההצלה הביאו למסקנות שהמקום היה מיושב באופן רציף כמעט החל משלהי התקופה הפרסית המאוחרת ועד לימינו. עד שנת 1948 היה במקום כפר ערבי שניטש בעקבות מבצע דקל. בית הקברות של הכפר נמצא מצד שמאל לכביש הגישה ליעד. בתקופה הצלבנית, נכלל הכפר במחוז עכו, ונזכר בבולה אפיפיורית המאשרת את הענקת אדמות לראש מנזר הר ציון, ובכללן "בית החווה מיעאר, עם אדמותיו, כרמיו וגינותיו". בעקבות החפירות הארכאולוגיות שנעשו באתר, נחשפו חמש שכבות המייצגות את שלבי היישוב במקום. בכל השכבות נמצאו שרידי קירות ומבנים, נתגלה בור מים ששימש את היישוב. שרידי מבנים מבוצרים נתגלו מהתקופה הרומית הקדומה. מהתקופה הרומית נתגלו קנקנים שזוהו שהם מבית היוצר של כפר חנניה. השכבה בה נתגלה הממצא הקרמי העשיר ביותר הוא מהתקופות הצלבנית והממלוכית. בשנת 1996 נערכה חפירה הצלה בשתי מערות קבורה בפאתי היישוב, שהובילו לגילוי של מטבע שהוטבע בקונסטנטינופול והוא מימי הקיסר קונסטנטינוס, שהיה קיסר האימפריה הרומית המערבית, משנת 312 עד 324 לספירה. למערת הקבורה היה פיר כניסה אנכי, בור עמידה ו – 11 כוכי קבורה חצובים בסלע. הממצאים שנתגלו באתר עצמו ומערות הקבורה הממוקמות במדרון המזרחי של יעד, מעידים על כך שבמקום היה יישוב יהודי במקום עד לתקופת המרד הגדול. כמו גם המיקום וקרבתו ליודפת. נורית פייג וראפע אבו ריא, שרידי ישוב מהתקופה ההלניסטית והרומית שנחשפו בחפירות מיעאר (יעד), באתר www.antiquities.org.il גיליון 125 לשנת 2013יובלים, באתר www.hadashot-esi.org.il Revised Regesta Regni Hierosolymitani Database, crusades-regesta.com הנא אבו עוקסה, מיעאר, Hadashot Arkheologiyot: Excavations and Surveys in Israel / חדשות ארכיאולוגיות: חפירות וסקרים בישראל 112, 2000, עמ' 146–147 נורית פייג, מערת קבורה ביעד, נקרות צורים 17, 1990, עמ' 49–52
איי קמרינס

איי קמרינס (בפיליפינית: Timog Camarines) ממוקמים בדרום הפיליפינים ומהווים חלק מאיי ויסאיאס. האיים ידועים ביופיים הטבעי המרהיב, הכולל חופים לבנים, מים צלולים ופסגות הרים ירוקות. האטרקציות המרכזיות כוללות את הלגונה הנסתרת, הר הגעש מייניט והכפרים המקומיים. פעילויות פופולריות באזור כוללות צלילה, שנורקלינג, טיולים רגליים וביקור בכפרים המקומיים כדי לחוות את התרבות הפיליפינית המקומית. לאיי קמרינס ניתן להגיע בטיסות פנימיות מהערים המרכזיות בפיליפינים, כמו גם בשייט ממקומות שונים במדינה. האיים מציעים מגוון רחב של אפשרויות לינה, כולל בתי מלון, בתי הארחה ובקתות חוף. התיירות היא ענף כלכלי חשוב באיים והם מושכים תיירים מכל רחבי העולם בזכות היופי הטבעי והאטרקציות המגוונות. הלגונה הנסתרת: אחת מהאטרקציות היפות באזור, המאפשרת שחייה וצלילה במים צלולים. הר הגעש מייניט: הר געש פעיל שמאפשר טיולים רגליים ונוף מרהיב. הכפרים המקומיים: מציעים הצצה לחיי היום-יום של המקומיים וניתן לחוות את התרבות הפיליפינית. פעילויות פופולריות צלילה ושנורקלינג: המים הצלולים באיים מציעים חוויות צלילה ושנורקלינג ייחודיות עם שפע של חיים תת-ימיים. טיולים רגליים: ההרים והגבעות באיים מציעים מסלולים מרהיבים לטיולים רגליים. ביקור בכפרים המקומיים: מאפשר חוויה תרבותית וחשיפה למנהגים ולחיים המקומיים. התרבות המקומית באיי קמרינס עשירה במנהגים ובמסורות פיליפיניות. התושבים המקומיים מתפרנסים בעיקר מחקלאות, דיג ותיירות. לאורך ההיסטוריה, האיים היו חלק ממסלולי סחר מרכזיים והתפתחו כמרכז תרבותי וכלכלי חשוב באזור. אתר האינטרנט הרשמי של איי קמרינס מדיה וקבצים בנושא איי קמרינס בוויקישיתוף איי קמרינס, ברשת החברתית פייסבוק איי קמרינס, ברשת החברתית אקס (טוויטר) עידן קפון, ‏מה הסיפור של איי קמרינס?, באתר ‏מאקו‏, 23 בפברואר 2011
אבות ובנים (רומן)

אבות ובנים (ברוסית: Отцы и дети תעתיק: אוצי אי דֶטִי) הוא רומן מאת הסופר הרוסי איוואן טורגנייב, שפורסם לראשונה בשנת 1862. הרומן עוסק בעימות בין דורות וההבדלים בערכים בין מסורתנים ואינטלקטואלים ברוסיה של המאה ה-19. זהו אחד מהרומנים המוכרים והמשפיעים ביותר בספרות הרוסית. העלילה מתחילה בשנת 1859, כאשר ניקולאי פטרוביץ' קירסאנוב, בעל אחוזה כפרית ברוסיה, מחכה לבנו ארקדי, שסיים זה עתה את לימודיו באוניברסיטת פטרבורג. ארקדי מגיע לאחוזה עם ידידו הקרוב והמנטור שלו יבגני בזארוב, סטודנט לרפואה וניהיליסט. בזארוב מתנגד לכל סוג של סמכות ומקדש את המדע והעקרונות הטבעיים בלבד. במהלך הרומן, מתפתחים יחסים מורכבים בין הדמויות. ניקולאי ואחיו פאבל מתמודדים עם התפיסות המהפכניות של בזארוב וארקדי. פאבל, אריסטוקרט מסורתי, מתנגד בעקשנות לרעיונותיו של בזארוב, מה שמוביל לעימותים בין השניים. בזארוב, מצידו, מתמקד בעבודות מדעיות ובניסויים כימיים, אך גם נכנס לסיטואציות רומנטיות מסובכות, במיוחד עם אנה אודינצובה, אלמנה צעירה ומרשימה אותה הוא פוגש באירוע חברתי. הנושא המרכזי ברומן הוא המתח בין הדור הישן לדור החדש. טורגנייב מציג את הדור הצעיר, המיוצג על ידי בזארוב וארקדי, כמי שמאתגר את המוסכמות הישנות ומחפש אחר שינוי חברתי ופוליטי, בעוד שהדור הישן, המיוצג על ידי ניקולאי ופאבל, מנסה לשמור על הערכים המסורתיים. ניקולאי פטרוביץ' קירסאנוב - בעל אחוזה כפרית, אביו של ארקדי. פאבל פטרוביץ' קירסאנוב - אחיו של ניקולאי, אריסטוקרט מסורתי. ארקדי קירסאנוב - בנו של ניקולאי, בוגר אוניברסיטת פטרבורג, חברו הקרוב של בזארוב. יבגני בזארוב - ניהיליסט, סטודנט לרפואה, הדמות המרכזית המייצגת את הדור החדש. אנה אודינצובה - אלמנה צעירה ומרשימה, מושא התעניינותו הרומנטית של בזארוב. הרומן "אבות ובנים" נחשב לאחת היצירות הגדולות של הספרות הרוסית במאה ה-19. הוא מציג בצורה חדה את הקונפליקטים החברתיים והפוליטיים של התקופה, וכן את התהליכים האישיים שעוברים הדמויות במאבקיהן הפנימיים והחיצוניים. הרומן היה שנוי במחלוקת בעת פרסומו בשל הצגתו הביקורתית של הדמויות המסורתיות והניהיליסטיות כאחד. מדיה וקבצים בנושא אבות ובנים בוויקישיתוף אבות ובנים, באתר OCLC (באנגלית) Fathers and Sons | Russian Novel, 19th Century & Realism, בריטניקה (באנגלית) Fathers and Sons Summary - eNotes.com, eNotes (באנגלית) LitCharts, LitCharts (באנגלית)
שלום אזולאי

הרב שלום מרדכי אזולאי (ה'תרמ"ז, 1878 - כ"ו בשבט ה'תשכ"א, 1961) היה מחנך, פוסק הלכה, אב בית הדין העדה המערבית בירושלים, רבה של העיר העתיקה וראש ישיבת אור עולם בעיר, חבר מועצת הרבנות הראשית לישראל וחבר בית הדין הגדול. בצעירותו היה פעיל ציוני. נולד בצפרו לאביו ר' עמרם ולאימו שמחה. משפחתם הייתה מיוחסת בכהונה עד צדוק הכהן. למד אצל חכמי צפרו: רבי חיים אליהו אברהם בן שטרית, חמיו רבי חיים מאמאן, ורבי אבנר אג'ייני. בהמשך היגר לפאס שם שימש כמנהל ומלמד בתלמוד תורה 'אם הבנים'. כמו כן, נמנה עם יוזמי הקמת הארגון 'אם הבנים' ששיפר את החינוך לילדי מרוקו. בשנת תרס"ח, החלו להתארגן קבוצות יהודים בתוך ערי מרוקו לאגודה ציונית. הם ייסדו את חברת "חיבת ציון" שמטרתה הייתה להעלות צעירים לארץ ישראל בכדי שיעסקו בהפרחת השממה ושכלול היישוב היהודי בארץ ישראל. החברה הורכבה משתי כיתות, כיתה אחת מנתה את האנשים המבוגרים בראשות הרב ישמ"ח עובדיה, וכיתה שנייה בה היו הצעירים, בראשותו של רבי שלום אזולאי. חברי 'חיבת ציון' היו חברים בתנועת המזרחי, אך לאחר כשלוש שנים, בהשפעתה של ממשלת צרפת, התפרדה החבילה. בשנת תרפ"א עלה לארץ ישראל והתיישב בירושלים. הצטרף לחברת לומדי הקבלה בישיבת עוז והדר בחברתו של הרב אליהו אלעז'ימי. בירושלים, מצבו הכלכלי ירד, והרב ישמ"ח עובדיה ביקש מהרב יעקב מאיר שיתן לו קצבה הגונה. בשנת תרפ"ו התמנה לחבר בית הדין של עדת המערביים, לצד רבי שמואל עזראן ורבי עמרם אבורביע ורבי יוסף שלוש. כמו כן שימש כר"מ בישיבה בירושלים, שם לימד הלכות אבן העזר בעיון. כמו כן לימד קבלה. בחג החנוכה ה'תש"א, הוכתר במעמד הרב עוזיאל כרבה של העיר העתיקה. כמו כן עמד בראש ישיבת אור עולם בעיר העתיקה. בבית מדרשו היה נוהג לדרוש בשבתות במשך כארבע שעות להמון העם. החל מב' אייר ה'תש"ח עד שנת ה'תשט"ו, שימש חבר מועצת הרבנות הראשית לישראל. שימש כחבר בית הדין הגדול לצד הרבנים הראשיים הרב עוזיאל והרב הרצוג. כמו כן כיהן כאב בית דין בבית הדין האזורי בירושלים, לצד הרב אליעזר יהודה וולדינברג והרב יוסף קאפח. הרב כמו כן שימש כחבר מועצה ב"אגודת הרבנים הספרדים בישראל". בשנת ה'תש"ט חתם על כרוז לפיו יש לראות בהקמת מדינת ישראל אתחלתא דגאולה, וכן שיש להצביע למפלגת החזית הדתית המאוחדת. נפטר בירושלים בכ"ו שבט ה'תשכ"א ונקבר בהר המנוחות. בנו המפורסם הוא הרב עמרם אזולאי. רבי עמרם היה חותנו של הרב יעקב יוסף. דרשות על המקרא - בכתב יד. מעט ממנו ראה אור. פסקי דין - חלקם נדפסו בספרי חכמי דורו. חכמי המערב בירושלים בערכו; עם רם עמ' 548. 'חכמי המערב בירושלים' בערכו. קהלת צפרו חלק ג עמ' 212-3. הרב ישמח עובדיה, צבא ימי דף יט, כ, בתוך: תורה וחיים מהד' תשי"ב. מכמני עוזיאל חלק ה סימן שפג; שושנים לדוד [שלוש] עמ' רפג. נוהג כצאן יוסף - סדר ההנהגה ומנהגי ההלכה בישיבת פורת יוסף, נספחים: עמ' ריד. ראו 'הרבנות הראשית לישראל' חלק ג עמ' 1165. אוסף פסקי דין חלק ב עמ' 11, 39, 55. יביע אומר חלק י חלק חו"מ סימן ה אות ג. אמת לדוד [לזכר הרב דוד שלוש] עמ' 327. 'הרבנות הראשית לישראל' חלק ג עמ' 1122. קובץ מרי"ח ניחוח פרשת בלק תשע"ג.
הכוחות המזוינים של כווית

הכוחות המזוינים של כווית (בערבית: القوات المسلحة الكويتية) הם הכוח הצבאי של מדינת כווית, אשר כולל את חיל האוויר הכוויתי, הצבא הכוויתי, הצי הכוויתי והמשמר הלאומי הכוויתי. גופי הממשל שאחראיים לכוחות אלו הם משרד ההגנה ומשרד הפנים של כווית. אמיר כווית הוא המפקד העליון של כלל הכוחות המזוינים. הצבא הכוויתי הוא הוותיק ביותר מבין כוחות הכווית והוא נוסד בשנת 1953. חיילי הצבא פועלים בהגנת הגבולות ובביטחון הפנים, בעוד חיל האוויר וחיל הים מתמקדים בהגנה על מרחב האוויר והים של המדינה. נכון ל-2024 הכוח הכוויתי מונה כ-103,500 חיילים, מתוכם 72,000 חיילים פעילים, 24,000 חיילי מילואים. כווית משתתפת באופן קבוע בתרגילים צבאיים בינלאומיים על מנת לשפר את יכולותיה ולחזק את השותפויות האסטרטגיות שלה. אחד התרגילים המרכזיים הוא תרגיל "מגן נמרץ" (Eager Defender), שבמסגרתו מתקיימים תרגילים ימיים בשיתוף פעולה עם צבא ארצות הברית. תרגיל זה מתמקד בביטחון ימי, טקטיקות יחידות קטנות ופעולות אמפיביות משותפות. כווית הגדילה את תקציב הביטחון שלה כדי להתמודד עם אתגרים אזוריים ולהתחדש בציוד מתקדם. תקציב הביטחון צפוי להגיע ל-8.1 מיליארד דולר עד שנת 2028, עם דגש על רכישת טנקים, מטוסים צבאיים ואוניות. השקעות אלו כוללות רכש של מערכות טילים מתקדמות, כלי טיס בלתי מאוישים ומטוסי קרב מודרניים. מדיה וקבצים בנושא הכוחות המזוינים של כווית בוויקישיתוף 2024 Kuwait Military Strength, www.globalfirepower.com (באנגלית) U.S. Military and Kuwait Armed Forces Collaborate in Exercise Eager Defender 24, 5th Marine Expeditionary Brigade (באנגלית) James Wilson, Kuwait's Defense Renaissance: GlobalData Unveils Ambitious $8.1 Billion Strategic Surge, military.news, ‏26 בנובמבר 2023 (באנגלית)
מוזיאון השואה של רומא

מוזיאון השואה ברומא הוא מוזיאון לתיעוד השואה הנמצא בבנייה ברומא, איטליה. עם השלמתו, יהיה זה מוזיאון השואה הראשון באיטליה. התכנון הראשוני להקמת המוזיאון הוצע לראשונה בשנת 2005. בשנת 2012, מועצת העיר רומא אישרה את התוכניות הסופיות למוזיאון. עם זאת, המימון הצפוי מהעירייה נחסם בשל הנחיות לצמצום תקציבי. העיר רומא תכננה לשלם את עלות הבנייה של המוזיאון בסך 30 מיליון דולר. התכנון המקורי בשנת 2013 היה שחוקר השואה האיטלקי מרצ'לו פצטי (איט') ישמש כמנהל המוזיאון. פצטי עמד בראש הוועדה המפקחת על מתקני התצוגה והמחקר של המוזיאון. פצטי אמר בשנת 2013 כי הוא רוצה שהמוזיאון "ישלב את השואה בהקשר האיטלקי לתוך ההקשר האירופי." לאחר שנים של עיכובים בשל בעיות ביורוקרטיות ופיננסיות, ראש ממשלת איטליה ג'ורג'יה מלוני ושר התרבות שלה ג'נארו סנג'וליאנו הקצו 10 מיליון יורו לפרויקט המוזיאון במרץ 2023. ב-16 באוקטובר, יום השנה ה-80 לפשיטה על יותר מ-1,200 יהודים רומאים על ידי הנאצים בשנת 1943, החלו המחוקקים בבית הנבחרים האיטלקי לדון במימון, שיתמוך בתצוגות המוזיאון. ב-18 באוקטובר, אישר הבית הנבחרים את המימון. הפרויקט צפוי להסתיים בשנת 2026. לוקה זבי הוא האדריכל של המוזיאון. מוזיאון השואה ייבנה בשטחי וילה טורלוניה, אחוזה מהמאה ה-19 ששימשה כמעון המגורים של הדיקטטור האיטלקי בניטו מוסוליני בין השנים 1925 ו-1943. באתר נמצאים גם קטקומבות יהודיות. Ruth Ellen Gruber, Bureaucracy stalls construction of Italy's first Holocaust museum, Jewish Telegraphic Agency, ‏2013-01-28 (באנגלית אמריקאית) Rome to have a Holocaust Museum - Arts Culture and Style - Ansa.it, Agenzia ANSA, ‏2023-03-18 (באיטלקית)